- Vi glemte å sette på bremsene

Bybanen begynte å trille ukontrollert da vognsettet endelig ble satt tilbake i sporene.

Publisert Publisert 19. oktober 2015

STANSET: Bybanen begynte å trille ukontrollert i Kaigaten mandag kveld. Flere løp til for å stanse den, blant annet mannskap fra brannvesenet og politiet. Foto: Sigrid Haaland

Sigrid Haaland

Kim Goksøyr Strande

Denne artikkelen er over fire år gammel

Brannvesenet har jobbet på spreng siden Bybanen sporet av i Kaigateni Bergen i formiddag. Gleden var stor da vognsettet endelig ble satt på plass like før kl. 20.00 i kveld.

Det ble likevel litt mer dramatisk enn forventet — da den 40 tonn tunge Bybanen plutselig begynte å rulle.

Fikk stanset den

Flere av de som var til stede under opprydningsarbeidet begynte å rope til hverandre da de så hva som skjedde, og både innsatsleder fra politiet og mannskap fra brannvesenet løp mot den ene enden av Bybanen og la kroppsvekten mot den for å stanse den.

- Hva var det som skjedde her nå?

— Vi skulle ha satt på bremsene før vi løftet den ned på sporet igjen, men det hadde vi ikke gjort. Men det var udramatisk, og bremsene er på nå, forsikrer brigadeleder i Bergen brannvesen, Roald Sunde, like etter de har stanset vognen.

Bybanen fikk heldigvis ikke trillet langt før den ble stanset.

Les også:

Les også Bybanen sporet av i Kaigaten

— Har gått i ett

Det har gått i ett siden mannskapene rykket ut til Kaigaten klokken 14 mandag.

— Alle tre vognene har kommet ut av sporet, sa utrykningsleder i Bergen brannvesen, Trond Totland,like før vognene var på plass.

Bybanen forskjøvet seg nesten to meter ut av sporet. Brannvesenet har brukt sylindere for å heve vognene, og til klosser for å stabilisere vognene under arbeidet.

Vognene vil bli slept bort til endestasjonen i gaten, slik at man kan vurdere skadene på skinnene.

Publisert Publisert: 19. oktober 2015 20:34 Oppdatert: 19. oktober 2015 20:48